CELEX: 62008CN0194
Language: el
Date: 2008-05-09 00:00:00
Title: Υπόθεση C-194/08: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 9 Μαΐου 2008 — Dr. Susanne Gassmayr κατά Bundesministerin für Wissenschaft und Forschung

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/9
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 9 Μαΐου 2008 — Dr. Susanne Gassmayr κατά Bundesministerin für Wissenschaft und Forschung
   (Υπόθεση C-194/08)
   (2008/C 197/13)
   Γλώσσα διαδικασίας: η γερμανική
   Αιτούν δικαστήριο
   Verwaltungsgerichtshof
   Διάδικοι στην υπόθεση της κύριας δίκης
   
      Προσφεύγουσα: Dr. Susanne Gassmayr
   
      Καθής: Bundesministerin für Wissenschaft und Forschung
   Προδικαστικά ερωτήματα
   
               1.
            
            
               
                           1.1.
                        
                        
                           Αναγνωρίζεται άμεσο αποτέλεσμα στο άρθρο 11, σημεία 1, 2 και 3, της οδηγίας 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων (1) και γαλουχουσών εργαζομένων (δημοσιεύθηκε στην EE L 348 της 28ης Νοεμβρίου 1992)·
                        
                     
                           1.2.
                        
                        
                           Σε περίπτωση που έχουν άμεσο αποτέλεσμα, πρέπει οι αναφερθείσες διατάξεις να ερμηνεύονται υπό την έννοια ότι, κατά τη διάρκεια των περιόδων απαγορεύσεως απασχολήσεως εγκύων και/ή της άδειας λοχείας, υφίσταται αξίωση για εξακολούθηση της πληρωμής επιδόματος για εφημερίες·
                        
                     
                           1.3.
                        
                        
                           Ισχύει αυτό, εν πάση περιπτώσει, αν το κράτος μέλος αποφασίζει περί ενός συστήματος εξακολουθήσεως των «απολαβών» υπό την έννοια ότι αυτό περιλαμβάνει, καταρχήν, το συνολικό εισόδημα, εξαιρουμένων εντούτοις των —απαριθμουμένων στο άρθρο 15 του [αυστριακού] νόμου περί μισθού του 1956— καλουμένων πρόσθετων αμοιβών που οφείλονται για σχετικώς εκτελούμενα καθήκοντα (που εξαρτώνται από τα σχετικώς εκτελούμενα καθήκοντα) (όπως το εν προκειμένω επίδικο υπηρεσιακό επίδομα εφημερίας)·
                        
                     
         
               2.
            
            
               Πρέπει άλλως —για την περίπτωση που οι αναφερθείσες διατάξεις δεν έχουν άμεσο αποτέλεσμα— να μεταφερθούν αυτές από τα κράτη μέλη στο εσωτερικό τους δίκαιο κατά τέτοιο τρόπο ώστε μια εργαζομένη, η οποία κατά τον χρόνο της απαγορεύσεως απασχολήσεως λόγω εγκυμοσύνης και/ή κατά τη διάρκεια της άδειας λοχείας δεν παρέχει πλέον υπηρεσίες εφημερίας, να έχει την αξίωση να εξακολουθεί να της καταβάλλεται το επίδομα για τέτοιες υπηρεσίες·
            
         
      (1)  ΕΕ L 348, σ. 1.